
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/24-003/2208
URBROJ: 251-13-11-16/002-24-3
Zagreb, 4. studeni 2024.


Z A P I S N I K

s 44. sjednice Vijeća Mjesnog odbora „Nikola Tesla“ održane 4. studenog 2024. u 18.00 sati, u prostorijama Mjesnog odbora „Nikola Tesla“, Ozaljska ulica 16.

Prisutni članovi Vijeća: Margareta Čotić, Vanja Spirin, Hrvoje Vraneš, Ivan Žanić, Ivana Zovko
Odsutni članovi Vijeća: Luka Kamenečki, Dario Dedić

Predsjednica Vijeća Mjesnog odbora „Nikola Tesla“ Margareta Čotić otvara sjednicu, pozdravlja sve prisutne te utvrđuje da je na sjednici prisutno 5 od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 43. sjednice te konstatira da je Zapisnik  prihvaćen JEDNOGLASNO.

Predsjednica predlaže dopunu dnevnog reda točkama:

· Prijedlog Plana malih komunalnih akcija Mjesno odbora „Nikola Tesla“ za 2025.
· Prijedlog zaključka na Prijedlog odluke o izmjenama Odluke o osnivanju mjesnih odbora

Predsjednica daje na glasanje prijedlog dopune dnevnog reda i konstatira da je dopuna prihvaćena JEDNOGLASNO.

Predsjednica predlaže 
DNEVNI RED

1. Prijedlog Plana malih komunalnih akcija Mjesnog odbora „Nikola Tesla“ za 2025. godinu
2. Prijedlog zaključka na Prijedlog odluke o izmjenama Odluke o osnivanju mjesnih odbora 
3. Aktualna problematika
4. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog Plana malih komunalnih akcija Mjesnog odbora „Nikola Tesla“ za 2025. godinu

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu te daje prijedlog odluke na glasanje.






Vijeće Mjesnog odbora „Nikola Tesla“ JEDNOGLASNO donosi
Plan malih komunalnih akcija
Mjesnog odbora ''Nikola Tesla'' za 2025. godinu

	1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Nikola Tesla'', a koji nisu obuhvaćeni drugim programom.
	2. Planirana sredstva za financiranje radova iz točke 1. ovog Plana iznose ukupno 21.000,00 eura.
	3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
	4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
	6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
	7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2025.

Ad 2. Prijedlog zaključka na Prijedlog odluke o izmjenama Odluke o osnivanju mjesnih odbora 
 
Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

1. Vijeće Mjesnog odbora „Nikola Tesla“ suglasno je s Prijedlogom odluke o izmjenama Odluke o osnivanju mjesnih odbora s Obrazloženjem, sukladno članku 86. stavku 2. točki 5. Statuta Grada Zagreba ukoliko će isto pridonijeti optimizaciji troškova i učinkovitosti.
1. Ovaj se Zaključak dostavlja Vijeću Gradske četvrti Trešnjevka – sjever.  
 
Ad 3. Aktualna problematika

Član Vijeća Vanja Spirin obavještava ostale članove Vijeća o A1 problematici nestanka Interneta i poduzetim koracima. Radilo se o kvaru na pristupnoj točki u Nehajskoj ulici koji je otklonjen tek nakon prijave HAKOM-u.
Predsjednica Vijeća obavještava da je 23.10.2024. izvršena sadnja fotinija, kupljenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Nikola Tesla“ u 2024., u dvorištu Područne škole Pongračevo gdje su sudjelovali 3.d i 1.e razredi sa svojim učiteljicama.
Član Vijeća Ivan Žanić spominje kako je šteta da nema rasvjete na vanjskom igralištu kod Osnovne škole Augusta Šenoe budući da ima puno djece na terenima, koja se, nažalost, u mraku bave sportom. Članovi Vijeća se slažu kako bi rasvjetu trebalo što prije postaviti budući da ovo Vijeće istu traži gotovo od prvog dana saziva, te mole predsjednicu da urgira za postavljanjem iste.
Članovi Vijeća su također raspravljali o sve većem problemu motocikala, bicikala i romobila na električni pogon kojih je sve više i više na Brloškoj ulici. Radi se o lokaciji uz vrtić i školu gdje prometala voze i brzinom od 30 km/h i ugrožavaju pješake. Članovi Vijeća se slažu da treba tražiti nadležne službe savjet kako riješiti problem i tražiti kontrole od strane prometnih redara i ostalih nadležnih osoba.
Ured mjesnog odbora je dobio novo računalo no isto još nije spojeno.

Ad 4. Pitanja, prijedlozi i obavijesti

Raspravljalo se i o primljenim e-mailovima i ostvarenom u zadnjih mjesec dana:
1. Z1 površina u vlasništvu Grada asfaltirana i koristi se kao privatni parking firme
2. Zahtjev za očuvanjem zadnje javne zelene oaze na Trešnjevki Sjever
3. Zaključak sa 42. sjednice VMO "Nikola Tesla" - postavljanje zdenca ispravak termina
4. Usporivači prometa_ulica Bosiljevska_Trešnjevka sjever
5. NOVA RAČUNALA U OBJEKTIMA MO
6. 9. Glazbeni memorijal Julije Njikoš – POZIVNICA
7. Izvanredno korištenje prostora vikendom 19.10, 20.10., 26.10, i 27.10.2024 za RK Agramsub-Zagreb
8. Realizacija akcije iz Plana potreba - poziv na sudjelovanje
9. Zaključci za potpis, 43. sjednica
10. Rješenje - Krapinska-Selska-Ozaljska
11. Sadnja fotinija
12. Prijedlog za moguću suradnju 2024/2025
13. Odgovor PUZ 1/13678-24
14. PLAN POTREBA - DOSTAVA PONUDA
15. Zahvala
16. STUPANJE NA SNAGU ODLUKE O IZMJENI POSLOVNIKA O RADU
17. Sadnja zelenog zida
18. Prijava stanara Bosiljevske ulice 51, Trešnjevka; dostavlja se
19. PLAN MALIH KOMUNALNIH AKCIJA
20. Programi CKIM-a u studenom
21. Molba - Park Zvonka Špišića - pješački prijelaz

Sjednica je završila u 18:50 sati.
                                                                                                    

                                                                                                          				    Predsjednica
                  Zabilježila:                                                                                    	                    Vijeća Mjesnog odbora
             Margareta Čotić                                                                                     	                           „Nikola Tesla“

                                                                                                                   			          Margareta Čotić, v.r.




















Prilog: izvješće o glasanju

Izvješće o glasanju na 44. sjednici

	Članovi Vijeća
	Točka 1.
	Točka 2.

	MARGARETA ČOTIĆ
	+
	+

	LUKA KAMENEČKI
	
	

	VANJA SPIRIN
	+
	+

	IVANA ZOVKO
	+
	+

	IVAN ŽANIĆ
	+
	+

	HRVOJE VRANEŠ
	+
	+

	DARIO DEDIĆ
	 
	 



	
	
	
	
	

	  *  ZA= +  
    PROTIV=  -
	
	
	
	
	
	

	    SUZDRŽAN=  0
	
	
	
	
	
	

	    NIJE PRISUTAN= prekrižiti ime
	
	

	
	
	
	
	
	
	

	
	
	
	
	
	
	

	
	
	
	
	
	
	



4

image1.png
-




